DJ BoBos gjennombrudd kom i 1992 med superhiten «Somebody Dance with Me». Sangen ble produsert av Gutze Gaustchi og komponisten var Daniel Peyer. Salget gikk over alle forventninger. I mange land nådde singelen på rekordtid en topplassering på flere hitlister. Den oppnådde en fjerdeplass i Norge og andreplass i Sverige. Hans neste singel, «Keep On Dancing», klatret enda høyere på listene i Europa. Den oppnådde en andreplass på den norske listen. I hans hjemland, Sveits, klarte begge singlene en førsteplass.